TEKST SE NASTAVLJA NAKON REKLAME KRAJ REKLAME

Na današnji dan, 14. Decembra, u 13:00h je zvanično okončan 21. Festival filma djece i omladine u organizaciji udruženja Tehničke kulture ZDK. Ovogodišnji Festival je bio pod generalnim pokroviteljstvom Grada Zenice i sponzorstvomMinistarstva za obrazovanje, nauku, kulturu i sport. Grand Prix festivala i repliku Povelje Kulina Bana je osvojio mladi Aldin Sarić iz Tuzle koji je prijavio igrani film „Dva smo svijeta različita“ u kategoriji omladinskih filmova.

Festival je trajao čitavu godinu, od mjeseca januara, te je u decembru upriličena finalna manifestacija dodjele nagrada za najbolje nominovane filmove. Ukupno je bilo 65 prijavljenih filmova, a stručni žiri u sastavu Zijad Softić, Nedžad Fejzić, Dado Ruvić i Kerim Demiri su nominovali 23 filma za takmičarski dio.

TEKST SE NASTAVLJA NAKON REKLAME KRAJ REKLAME

Takmičenje je bilo u kategorijama igrani, dokumentarni, animirani, eksperimentalni film i spot za djecu i mlade od 11-22 godine. Pored nagrade Grand Prix, nagradu su osvojili i ukategoriji dječijih filmova: Igrani film „Pogrešan put“ (autori Omer Karabašić i Irma Pavlović iz OŠ: Banovići), dokumentarni film „Obnova“ (autor Amin Karahmet iz OŠ: Aleksa Šantić – Perin Han), animirani film „Let iznad Bosne i Hercegovine“ (autor Vahdet Ibrahimović iz OŠ: Deseta osnovna škola Ilidža), eksperimentalni film „Tragom smrti“ (autor Enis Prijić iz OŠ: Prva osnovna škola Bugojno) i spot „Iako sam dijete, ja sam čovjek“ (autor Enis Prijić).

U kategoriji omladinskih filmova pored dodijeljene nagrade Grand Prix za igrani film, nagradu su osvojili i dokumentarni film „Moje najvažnije životne vrijednosti“ (autor EmrahRadović iz Mješovite srednje ekonomsko-hemijske škole – Lukavac), animirani film „Trough the time“ (autor HarunBehmen iz Srednje škole primjenjenih umjetnosti – Sarajevo), eksperimentalni film „Vremeplov“ (autor Benjamin Karić iz Elektrotehničke škole za energetiku) i spot „Na krilima“ (autor Harun Tabak iz Srednje elektrotehničke škole Sarajevo).

TEKST SE NASTAVLJA NAKON REKLAME KRAJ REKLAME

Prethodna dva dana su bile upriličene radionice za djecu i mlade na temu „Kako nastaje film“ koju je vodio scenski producent Ishak Jalimam, i radionica „Rad na dokumentarnim filmovima“ koju je vodio Dado Ruvić, fotograf Reutersa.









Podijelite članak









99 Shares